Wes-Indiese-Eilande Momentum-Proteas Senwes-Dragons
Lizelle Lee, Masabata Klaas en Tazmin Brits is ingesluit by die toerspan wat vanaf 31 Augustus skouers sal skuur met hul Windiese eweknieë.
Krieket Suid-Afrika (KSA) het vroeër aangekondig dat dié toer oor 'n reeks Eendag-en Twintig20-internasionale wedstryde beslis sal word. Hierdie wedstryde sal almal in Antigua gespeel word met die bekende Sir Viv Richards Krieketgronde wat as die gasheer vir die T20-segment sal dien. Die Eendagreeks sal op die Coolidge-krieketgronde beslis word.
Volgens KSA sal hierdie toer as waardevolle voorbereiding dien in die aanloop na volgende jaar se wêreldbeker toernooi vir vroue in Nieu-Seeland. Na afloop van die aankondiging van die toerspan, het die Momentum Proteas-hoofafrigter, Hilton Moreeng, gesê dat dié toer die span se terugkeer na mededingende krieket – na 'n baie lang periode sonder enige speeltyd, verteenwoordig.